কংগ্রেসও প্রধানমন্ত্রীকে নিশানা করতে দেরি করেনি। ‘রান ফর ইউনিটি’কে মোদীর ‘দ্বিচারিতা’ বলে কটাক্ষ করেছে কংগ্রেস। কংগ্রেস নেতা আনন্দ শর্মা জানান, মোহনদাস কর্মচন্দ গাঁধীকে হত্যার পর পটেলই রাষ্ট্রীয় স্বয়ংসেবক সংঘকে (আরএসএস) নিষিদ্ধ ঘোষণা করেছিলেন। তাঁর তির্যক মন্তব্য, ‘‘এই সব তথ্য পড়ার পর বিজেপি এবং সরকার উল্টোদিকে দৌড়তে শুরু করবে!’’ একইসঙ্গে কংগ্রেসের অভিযোগ, প্রধানমন্ত্রী দেশের ঐক্য এবং সংহতির কথা বলছেন, অথচ ইন্দিরা গাঁধী দেশের জন্য প্রাণ দিলেও, তাঁর মৃত্যুবার্ষিকীতে প্রধানমন্ত্রী শ্রদ্ধা জানালেন না।